**Αειφόρος ανάπτυξη**

**Αξιότιμοι καθηγητές, αγαπητές συμμαθήτριες και συμμαθητές,**

Αποτελεί πραγματικότητα το γεγονός ότι η ασύδοτη εκμετάλλευση της φύσης από τον άνθρωπο, οι κλιματικές αλλαγές, η μόλυνση της ατμόσφαιρας και του νερού έχουν επιβαρύνει το περιβάλλον σε τέτοιο σημείο σήμερα, ώστε να εγείρονται ανησυχίες για το μέλλον του πλανήτη . Το πρόβλημα αγγίζει όλους τους ανθρώπους, αλλά ιδίως εμάς τους νέους, που θα πρέπει να συνεχίσουμε τη ζωή κάτω από αντίξοες συνθήκες . Για τον λόγο αυτό ως έφηβη με αυξημένες ευαισθησίες για το μέλλον αυτού του πλανήτη, αξιοποιώ την ευκαιρία με αφορμή την παρουσίαση των περιβαλλοντικών προγραμμάτων να εκθέσω τους προβληματισμούς μου αλλά και τις προτάσεις μου για μια ισότιμη σχέση με τη φύση, βασισμένη στο σεβασμό και τη φροντίδα της.

Όλοι γνωρίζουμε πως δεν υπάρχει καμιά αμφιβολία ότι το μοντέλο οικονομικής ανάπτυξης που ακολουθείται παγκόσμια δεν είναι βιώσιμο . Μπροστά σε αυτήν την τρομακτική οικολογική αλλά και κοινωνική καταστροφή που συντελείται κανένας δεν μπορεί να εθελοτυφλεί. Γι’ αυτό η μόνη λύση που προβάλλεται είναι η επιλογή της βιώσιμης και αειφόρου που έχει ως σκοπό να βελτιώσει τις συνθήκες διαβίωσης του ανθρώπου, διαφυλάσσοντας παράλληλα το περιβάλλον βραχυπρόθεσμα και, κυρίως, μακροπρόθεσμα. Η αειφόρος ανάπτυξη αποβλέπει σε μια οικονομική ανάπτυξη η οποία να είναι αποτελεσματική, κοινωνικά δίκαιη και περιβαλλοντικά βιώσιμη με σεβασμό πάντα στον άνθρωπο και το φυσικό και πολιτισμικό του περιβάλλον, στο οποίο αυτός εντάσσεται δημιουργικά ως αναπόσπαστο μέρος του.

Συγκεκριμένοι στόχοι της βιώσιμης ανάπτυξης είναι αρχικά η αναζωογόνηση της οικονομικής ανάπτυξης, ιδιαίτερα στις αναπτυσσόμενες χώρες, όπου η φτώχεια μειώνει τις δυνατότητες των ανθρώπων να χρησιμοποιούν συνετά τους φυσικούς πόρους και εντείνει τις πιέσεις στο περιβάλλον .

3.Επίσης, απαραίτητη κρίνεται η ικανοποίηση των βασικών αναγκών του αυξανόμενου πληθυσμού στις αναπτυσσόμενες χώρες και η δημιουργία ευκαιριών απασχόλησης που θα εξασφαλίζουν τα ελάχιστα αναγκαία καταναλωτικά αγαθά .

Από την άλλη, η **δημογραφική σταθεροποίηση** προπάντων στις χώρες του Τρίτου Κόσμου, όπου οι ελλείψεις κατοικίας, νερού, υγιεινής και μαζικών μεταφορών είναι ιδιαίτερα οξείες μπορεί να συμβάλει στο βιώσιμο χαρακτήρα των πόλεων.

 4.Επιπρόσθετα, απαιτείται επαναπροσδιορισμός του μοντέλου οικονομικής ανάπτυξης, όπου στόχος δε θα είναι πια η απεριόριστη ανάπτυξη, αλλά μια βιώσιμη ανάπτυξη που θα ικανοποιεί τις πραγματικές ανάγκες του ανθρώπου χωρίς να θέτει σε κίνδυνο τη διατήρηση των φυσικών πόρων, για τις επερχόμενες γενιές. Οι προοπτικές εναλλακτικών λύσεων στην αγροτική παραγωγή, στις χρησιμοποιούμενες τεχνολογίες και στην ενέργεια είναι σημαντικές για τη μείωση της ατμοσφαιρικής και της υδατικής ρύπανσης.Καταλαβαίνουμε, λοιπόν, πως αναφερόμαστε σε μια ανάπτυξη που θα σέβεται την ισορροπία των οικοσυστημάτων, το ρυθμό αναπλήρωσης της βιόσφαιρας και τη δίκαιη κατανομή των παραγόμενων αγαθών.

5. Εξίσου σημαντικός θεωρείται και η επανεκτίμηση του ρόλου της τεχνολογίας, μέσω της στροφής της αγοράς προς την κατεύθυνση προϊόντων φιλικότερων προς το περιβάλλον, με μεγαλύτερη διάρκεια ζωής και με δυνατότητα ανακύκλωσης ή εξοικονόμησης ενέργειας.

6.Τέλος, τίποτα από όσα προανέφερα δεν μπορεί να πραγματοποιηθεί χωρίς τη σύγκλιση των οικονομικών και περιβαλλοντικών στόχων στη διαδικασία λήψης αποφάσεων. Είναι απαραίτητη η παγκόσμια συστράτευση και αποδοχή της κοινωνικής ευθύνης, η αναγνώριση των ορίων της επιστήμης και της τεχνολογίας στην επίλυση των προβλημάτων, καθώς και η αναγνώριση των μακροπρόθεσμων συνεπειών των σημερινών αποφάσεων.

**Αγαπητό ακροατήριο,**

Η καταστροφή του περιβάλλοντος είναι πλέον γεγονός και οι επιπτώσεις της στη ζωή των ανθρώπων αλλά και στην πορεία της ανθρωπότητας διαφαίνονται δυσοίωνες . Είναι χρέος όλων μας να αποτρέψουμε την ολοκληρωτική καταστροφή με την επιλογή της βιώσιμης ανάπτυξης, η οποία, όμως, απαιτεί ευρύτερη συμμετοχή στις ευθύνες και στις αποφάσεις και ευρύτερη πρόσβαση των πολιτών στις πηγές πληροφοριών.

Η πράσινη ανάπτυξη εμπεριέχει το στόχο της ελεύθερης και δωρεάν απόλαυσης του δημόσιου αγαθού από το χρήστη, αλλά με την υποχρέωση σεβασμού των αυστηρών κανόνων που είναι απαραίτητοι για τη διατήρησή του. Ειδικότερα οι παράκτιες ζώνες περιλαμβάνουν οικοσυστήματα υψηλής παραγωγικότητας και εξαιρετικά μεγάλης ποικιλομορφίας, όσον αφορά την πανίδα αλλά και την χλωρίδα. Τα σημαντικότερα οικοσυστήματα που συναντώνται στον παράκτιο χώρο είναι τα δέλτα των ποταμών, οι λιμνοθάλασσες και τα παράκτια δάση. Η συντήρηση και η προστασία των πολύτιμων αυτών οικοσυστημάτων θα συμβάλει στη διατήρηση της εξαιρετικά πολύμορφης βιοποικιλότητας του Ελληνικού χώρου αλλά και της υψηλής αισθητικής του. Παράλληλα η προστασία των περιοχών αυτών συμβάλει έμμεσα και στην προστασία των γειτονικών περιοχών από πλημύρες, προσχώσεις και οικολογικές καταστροφές αλλά και στην αναβάθμιση της ποιότητας τουριστικών υπηρεσιών που παρέχονται.

Το κείμενο αναφέρεται στον τρόπο ακινητοποίησης και εξόντωσης μιας φάλαινας από το πλήρωμα ενός φαλαινοθηρικού πλοίου. Πρόκειται για μια άγρια και βάναυση επίθεση σε ένα ανυπεράσπιστο πλάσμα της φύσης από τις κερδοσκοπικές και άπληστες διαθέσεις του ανθρώπου. Ο συγγραφέας καταφέρνει να αποτυπώσει με αληθοφανή και ρεαλιστικό τρόπο τον αργό και βασανιστικό θάνατο του ζώου (η φάλαινα άρχιζε να πνίγεται στο ίδιο της το αίμα κι ο πίδακάς της μετατρεπόταν…αίμα). Ο εικονοπλαστικός λόγος (καθώς το αίμα έπεφτε βροχή… με όλη τους τη δύναμη) σε συνδυασμό με τα έντονα νατουραλιστικά στοιχεία (ένα γιγάντιο μαύρο πτώμα που επέπλεε, …από αίμα και ξερατό) προκαλούν έντονη συγκινησιακή φόρτιση στον αναγνώστη υποβάλλοντάς τον σε έντονο προβληματισμό για τη θέση που κατέχει η φύση σήμερα στη ζωή του ανθρώπου και τους λόγους διατάραξης της αρμονικής σχέσης του με το περιβάλλον. Η αφηγηματική ικανότητα του συγγραφέα καθηλώνει τον αναγνώστη ενώ τα λόγια του ήρωα που παρατίθενται αυτούσια στο τέλος με τη μορφή εξομολόγησης φανερώνουν το μέγεθος του εγκλήματος που διαπράττει ο άνθρωπος εις βάρος των ζώων για εμπορικούς σκοπούς αψηφώντας την παγκόσμια κατακραυγή και το σεβασμό στους νόμους.